wannaphong/clean_thaiwikipedia huggingface dataset:
# หางบน
alt=A diagram showing the line terms used in typography|thumb| หางบนเป็นส่วนของอักษรตัวพิมพ์เล็กที่อยู่เหนือเส้นค่าเฉลี่ยสำหรับบริบทที่กว้างขึ้น โปรดดู กายวิภาคศาสตร์ของไทป์เฟซ

ในศิลปะการใช้ตัวพิมพ์และการเขียนด้วยลายมือ หางบน  คือส่วนของตัวอักษรพิมพ์เล็กที่อยู่เหนือเส้นค่าเฉลี่ยของไทป์เฟซ นั่นคือส่วนของตัวอักษรตัวพิมพ์เล็กที่สูงกว่าความสูงของตัวอักษรเอ็กซ์ของฟอนต์

หางบนกับหางล่างช่วยในการจดจำคำศัพท์ ด้วยเหตุนี้ หลาย ๆ สถานการณ์ที่ต้องการความชัดเจนสูง เช่น ป้ายถนน จึงหลีกเลี่ยงการใช้อักษรตัวพิมพ์ใหญ่เพียงอย่างเดียว (เช่น ตัวพิมพ์ใหญ่ทั้งหมด)

การศึกษาในช่วงเริ่มต้นของการก่อสร้างเครือข่าย มอเตอร์เวย์ของอังกฤษสรุปได้ว่าคำที่มีตัวอักษรทั้งพิมพ์เล็กและใหญ่นั้นอ่านได้ง่ายกว่าคำที่มีแต่ "ตัวพิมพ์ใหญ่ทั้งหมด" และได้มีการออกแบบไทป์เฟซพิเศษสำหรับป้ายมอเตอร์เวย์ สิ่งเหล่านี้กลายเป็นเรื่องสากลทั่วสหราชอาณาจักรต่อมา ดูป้ายถนนในสหราชอาณาจักร
thumb| ฟอนต์ Bembo แบบไทป์เฟซโลหะ เครื่องขึ้นเช่น "f" ยืนอยู่เหนือเส้นหมวกมาก
ฟอนต์ที่มีไว้สำหรับข้อความส่วนเนื้อหาบางตัว เช่น Bembo และ Garamond จะมีหางบนที่สูงกว่าส่วนสูงของตัวพิมพ์ใหญ่
# หางล่าง
ในศิลปะการใช้ตัวพิมพ์และการเขียนด้วยลายมือ หางล่าง  คือส่วนของตัวอักษรที่อยู่ต่ำกว่าเส้นฐานของไทป์เฟซ

ตัวอย่างเช่น ในตัวอักษร y หางล่างคือ "หาง" หรือส่วนของเส้นทแยงซึ่งอยู่ใต้ v ที่เกิดจากเส้นสองเส้นมาบรรจบกัน ส่วนในตัวอักษร p หางล่างคือก้านที่ทอดยาวผ่าน ɒ

ในฟอนต์อักษรละตินโดยส่วนใหญ่ เฉพาะตัวพิมพ์เล็ก เช่น g, j, q, p, y และบางครั้ง f จึงจะมีหางล่าง อย่างไรก็ตาม ฟอนต์บางตัวมีตัวเลขบางตัวที่มีหางล่างด้วย (โดยทั่วไปคือ 3, 4, 5, 7 และ 9) ตัวเลขดังกล่าวเรียกว่าตัวเลขแบบเก่า (ฟอนต์ตัวเอียงแท้บางตัว เช่น Computer Modern italic จะมีเลข 4 ที่มีหางล่าง แต่ไม่มีส่วนดังกล่าวในตัวเลขอื่น ๆ ฟอนต์ดังกล่าวไม่ถือเป็นแบบเก่า) ฟอนต์บางตัวยังมีตัวพิมพ์ใหญ่บางตัว เช่น J และ Q ที่มีหางล่างด้วย

ส่วนของอักขระที่ขยายเกินความสูงของตัวอักษรเอ็กซ์ ของฟอนต์นั้นเรียกว่าหางบน

ไทป์เฟซขนาดเล็กมักจะลดขนาดหางล่างลง เช่นในหนังสือพิมพ์ ไดเร็กทอรี หรือคัมภีร์ไบเบิลแบบพกพา เพื่อให้สามารถพิมพ์ข้อความบนแผ่นกระดาษได้มากขึ้นในเนื้อที่เท่าเดิม ในวันที่ 20 พฤษภาคม พ.ศ. 2345 ฟิลิป รัชเชอร์ แห่งเมืองแบนบรี ได้จดสิทธิบัตรไทป์เฟซใหม่ โดยไทป์เฟซดังกล่าวตัดหางล่างออก และย่อหางบนให้สั้นลง  ไทป์เฟซดังกล่าวไม่เป็นที่นิยม และเลิกใช้ไปหลังปี พ.ศ. 2395 ไทป์เฟซแสดงผล Art Nouveau Hobo และไทป์เฟซพาดหัว Permanent Headline ซึ่งกำจัดหางล่างนั้นได้รับความนิยมค่อนข้างมากตั้งแต่นั้นมา

จอแสดงผลคอมพิวเตอร์ในยุคแรก ๆ บางจอ (เช่น Compukit UK101) และเครื่องพิมพ์ (เช่น Commodore 4022) มีข้อจำกัดในเรื่องระยะห่างในแนวตั้งของอักขระ ทำให้ไม่มีที่ว่างพอสำหรับการแสดงหางล่างอย่างถูกต้อง ตัวอักษรที่มีหางล่างจะถูกเลื่อนขึ้นตามแนวตั้งให้ส่วนล่างของตัวอักษรเสมอกับเส้นฐาน ระบบในปัจจุบัน อันไม่มีข้อจำกัดนี้ เคยถูกเรียกว่ารองรับ หางล่างที่แท้จริง (true descenders)

เทียบกับอักษรไทย

ตัวอักษรไทยบางตัวก็มีหางล่าง เช่น ฤ และ ฦ ฐานของตัวอักษรบางตัวก็นับเป็นหางล่างด้วย เช่น ฎ, ฏ, ญ, และ ฐ)

center|540px|กายวิภาคศาสตร์ของไทป์เฟซไทย
# สมรรถนทักษะ
สมรรถนทักษะ  หรือ ทักษะทางเทคนิค  คือทักษะเฉพาะด้านที่เกี่ยวข้องกับหน้าที่การงานหรือสถานการณ์จำเพาะ โดยมุ่งไปที่ความเข้าใจและความชำนิชำนาญทั้งด้านวิธีการ กระบวนการ วิธีดำเนินการ และเทคนิคของกิจกรรมจำเพาะนั้น ๆ ทักษะเหล่านี้สามารถวัดผลหรือประเมินผลได้ชัดเจน ต่างกับจรณทักษะ  ซึ่งเป็นทักษะที่เกี่ยวข้องกับบุคลิกภาพของปัจเจกบุคคล สมรรถนทักษะยังเป็นทักษะที่สามารถทดสอบได้หรือผ่านการทดสอบมาแล้ว และบางครั้งอาจจำเป็นต้องมีคุณวุฒิวิชาชีพ ความรู้ทางเทคนิค หรือคุณวุฒิทางวิชาการด้วย
# ชัยยงค์ สัจจิพานนท์
ดร. ชัยยงค์ สัจจิพานนท์ (เกิด 14 กันยายน พ.ศ. 2496) เป็นนักการทูตชาวไทยเคยดำรงตำแหน่งเอกอัครราชทูตไทยประจำสหรัฐอเมริกา, สวิตเซอร์แลนด์, ออสเตรเลีย, เกาหลีใต้, อิตาลี, อินโดนีเซีย และเอกอัครราชทูตผู้แทนถาวรไทยประจำสหประชาชาติ

 เครื่องราชอิสริยาภรณ์ 
ชัยยงค์ สัจจิพานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
 เครื่องราชอิสริยาภรณ์ไทย 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒, เล่ม ๑๒๖ ตอนที่ ๑๖ ข หน้า ๔, ๔ ธันวาคม ๒๕๕๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๑๗, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๘ ตอนที่ ๔ ข หน้า ๒๑๔, ๒๒ กุมภาพันธ์ ๒๕๔๔
 ต่างประเทศ 
  :
 พ.ศ. 2557 – 80px เครื่องอิสริยาภรณ์กิตติคุณแห่งการทูต ชั้นที่ 1 เหรียญกวางฮวา
  :
 พ.ศ. 2549 – 80px เครื่องอิสริยาภรณ์ดาราแห่งสาธารณรัฐอินโดนีเซีย ชั้นที่ 1 อธิปุรณาราชกิจจานุเบกษา, ประกาศสำนักนายกรัฐมนตรี เรื่อง พระราชทานพระบรมราชานุญาตให้ประดับเครื่องอิสริยาภรณ์ต่างประเทศ, เล่ม ๑๒๓ ตอนที่ ๙ ข หน้า ๓, ๓ เมษายน ๒๕๔๙
  :
 พ.ศ. ไม่ปรากฏ – 80px เครื่องอิสริยาภรณ์นักบุญเกรกอรีมหาราช ชั้นที่ 1ประวัตินายกสภามหาวิทยาลัยราชภัฏเชียงราย ดร.ชัยยงค์ สัจจิพานนท์
# ศาสนายาห์เวห์
ศาสนายาห์เวห์  เป็นชื่อเรียกสมัยใหม่ของศาสนาอิสราเอลโบราณและยูดาห์ ศาสนายาห์เวห์เป็นศาสนาหนึ่งในกลุ่มศาสนาเซไมต์โบราณสมัยยุคเหล็ก มีความเชื่อแบบพหุเทวนิยมโดยพื้นฐานและมีกลุ่มเทพและเทวีต่าง ๆ ที่วงศ์วานอิสราเอลนับถือ เทวราชของเหล่าเทพคือพระยาห์เวห์ ซึ่งได้รับการนับถืออย่างสูงในฐานะพระเป็นเจ้าของราชอาณาจักรอิสราเอลทั้งสอง และแอเชราห์ พระชายา รองลงมาเป็นเทพชั้นสอง เช่น บาอัล ชามัช ยาริค มอต และอัสตาร์ตี โดยแต่ละองค์จะมีนักบวชและผู้เผยพระวจนะเฉพาะ นอกจากนี้ยังมีพระราชวงศ์บางส่วนเป็นศาสนิกชน

ศาสนายาห์เวห์ประกอบด้วยเทศกาล พิธีสังเวย การกล่าวคำสัตย์ พิธีส่วนตัว และการตัดสินทางศาสนาเพื่อยุติข้อพิพาท มีศาสนสถานหลายแห่งที่อุทิศแด่พระยาห์เวห์ทั่วอิสราเอล ยูดาห์ และสะมาเรียตลอดประวัติศาสตร์ศาสนา ไม่เฉพาะแต่พระวิหารในกรุงเยรูซาเลม กระนั้นพระวิหารในกรุงเยรูซาเลมมีความสำคัญสำหรับกษัตริย์แห่งอิสราเอลและยูดาห์ ผู้นำศาสนาในฐานะอุปราชทางโลกของพระเป็นเจ้า

แนวคิดที่ว่ามีเทพองค์อื่นนอกเหนือจากหรือเทียบเท่าพระยาห์เวห์ค่อย ๆ ลดลงจากกระแสความคิดทางศาสนาใหม่ ซึ่งเป็นไปได้ว่าอาจเริ่มในช่วงสหราชอาณาจักรอิสราเอล ราชอาณาจักรอิสราเอลทางเหนือและราชอาณาจักรยูดาห์ทางใต้มีธรรมเนียมร่วมในการนับถือพระยาห์เวห์ ความเปลี่ยนแปลงทางเทววิทยาในยุคหลังเกี่ยวกับสถานะของพระยาห์เวห์จำกัดอยู่ในคนกลุ่มเล็กเมื่อแรกเริ่ม ก่อนจะขยายวงกว้างในช่วงความผันผวนทางการเมืองสมัยคริสต์ศตวรรษที่ 7–6 ก่อนคริสตกาล ศาสนายาห์เวห์เปลี่ยนผ่านจากพหุเทวนิยม (หรือการนับถือพระยาห์เวห์เป็นหลักในบันทึกบางแหล่ง) สู่เอกเทวนิยมที่พระยาห์เวห์เป็นพระผู้สร้างและเทพองค์เดียวที่ควรค่าแก่การนับถือเมื่อสิ้นสุดการจองจำที่บาบิโลเนีย "With the work of the Second Isaiah toward the end of the Babylonian Exile, Israelite monotheism took on a more forceful form of expression. Yahweh is proclaimed as the creator of the cosmos (Isa. 40:21-23, 28). Foreign deities do not exist; there is only one true God, Yahweh (40:12-31; 43:8-13; 46:5-13)." หลังจากนั้นศาสนิกชนหลายกลุ่มของศาสนายาห์เวห์รวมตัวกันเป็นศาสนายูดาห์สมัยพระวิหารที่สองเมื่อมีการตั้งเยฮุดเมดินาตาในคริสต์ศตวรรษที่ 4 ก่อนคริสตกาล  ซึ่งเป็นจุดกำเนิดของศาสนายูดาห์และศาสนาสะมาริตัน รวมถึงศาสนาอับราฮัมต่อมาอย่างศาสนาคริสต์และศาสนาอิสลาม
# ธีระเวคิน สีหะวงค์
ธีระเวคิน สีหะวงค์ หรือ โค้ชกล่ำ เป็นผู้จัดการทีมฟุตบอลและอดีตนักฟุตบอลระดับอาชีพชาวไทย ปัจจุบันเป็นหัวหน้าผู้ฝึกสอนให้กับจันทบุรี ในไทยลีก 2

ธีระเวคินได้ทำหน้าที่ให้แก่สโมสรฟุตบอลกมบักยูไนเต็ดระหว่าง พ.ศ. 2549 ถึง 2552 และคว้าแชมป์สิงคโปร์ลีกคัพร่วมกับทีมเดอะบูลส์ใน พ.ศ. 2551 ซึ่งถือเป็นถ้วยรางวัลชิ้นแรกของสโมสรฟุตบอลกมบักยูไนเต็ดอีกประการหนึ่ง

 เกียรติประวัติ 
ร่วมกับสโมสรฟุตบอลกมบักยูไนเต็ด
 แชมป์สิงคโปร์ลีกคัพ: พ.ศ. 2551
# จรณทักษะ
จรณทักษะ [จะระนะทักสะ] , ทักษะพลัง , ทักษะร่วม , ทักษะจำเป็น  หรือ ทักษะแกน  เป็นทักษะทางจิตสังคมที่สามารถนำไปประยุกต์ใช้ได้กับทุกสายอาชีพ เช่น การคิดเชิงวิพากษ์ การแก้ปัญหา การพูดในที่สาธารณะ การเขียนเชิงวิชาชีพ การทำงานเป็นทีม ความฉลาดรู้เรื่องดิจิทัล ภาวะผู้นำ ทัศนคติความเป็นมืออาชีพ จริยธรรมการทำงาน การจัดการอาชีพ ความสามารถในการสื่อสารระหว่างวัฒนธรรม เป็นต้น ทักษะเหล่านี้แตกต่างจากสมรรถนทักษะ  ซึ่งเป็นทักษะที่จำกัดเฉพาะอาชีพใดอาชีพหนึ่งWorkforce connections: Key soft skills that foster youth workforce success , Child Trends, June 2015

คำ "ทักษะ" เน้นย้ำถึงหน้าที่ใช้สอยในสถานการณ์จริง ศัพท์นี้มีความหมายกว้างและครอบคลุมถึงความสามารถที่จะปฏิบัติงานให้บรรลุผลตั้งแต่งานง่าย ๆ อย่างการเรียนรู้วิธีเตะลูกบอล ไปจนถึงงานที่ยากกว่าอย่างการฝึกความคิดสร้างสรรค์ ในกรณีนี้ต้องตีความคำ "ทักษะ" ว่าเป็นความเชี่ยวชาญในการทำกิจกรรมที่ควบคุมได้ยากลำบาก
# พระยาพหลพลพยุหเสนา (กิ่ม พหลโยธิน)
พันเอก พระยาพหลพลพยุหเสนา (กิ่ม พหลโยธิน) (2385 – 19 ตุลาคม 2441) เป็นนายทหารและขุนนางชาวไทย และเป็นบิดาของพลเอก พระยาพหลพลพยุหเสนา (พจน์ พหลโยธิน) อดีตนายกรัฐมนตรี

 ประวัติ 
พันเอก พระยาพหลพลพยุหเสนา มีชื่อเดิมว่า กิ่ม เกิดเมื่อประมาณปี 2385 ในปลายรัชสมัยของพระบาทสมเด็จพระนั่งเกล้าเจ้าอยู่หัว บิดาชื่อ นายฉ่ำ เป็นนายเวรกรมพระอาลักษณ์ ครั้นถึงปี 2409 ขณะอายุได้ 24 ปี บิดาได้นำเข้าถวายตัวเป็นมหาดเล็กต่อสมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานาถ ณ พระตำหนักสวนกุหลาบ

ปีถัดมาคือในปี 2410 โปรดเกล้าฯให้ดำรงตำแหน่งปลัดเวรตำรวจ ต่อมาเมื่อพระบาทสมเด็จพระจอมเกล้าเจ้าอยู่หัว เสด็จสวรรคตในปี 2411 และสมเด็จพระเจ้าลูกยาเธอ เจ้าฟ้าจุฬาลงกรณ์ กรมขุนพินิตประชานาถ ขึ้นครองสิริราชสมบัติเป็นพระบาทสมเด็จพระจุลจอมเกล้าเจ้าอยู่หัว ได้โปรดเกล้าฯ ให้นายกิ่มเป็นมหาดเล็กเวรฤทธิ์ จากนั้นในปี 2412 ได้โปรดเกล้าฯ พระราชทานสัญญาบัตรให้นายกิ่มเป็นหลวงทวยหาญรักษา ปลัดกรมทหารอย่างยุโรป มียศเป็นร้อยเอก

ต่อมา ร้อยเอก หลวงทวยหาญรักษา (กิ่ม) ได้สร้างวีรกรรมด้วยการไปมีปากเสียงกับ เจ้าพระยามหินทรศักดิ์ธำรง (เพ็ง เพ็ญกุล) ขุนนางชั้นผู้ใหญ่ พระราชโอรสบุญธรรมในพระบาทสมเด็จพระจอมเกล้าเจ้าอยู่หัว ถึงที่จวนของเจ้าพระยามหินทร์ ๆ เนื่องจากเจ้าพระยามหินทร์ไปต่อว่าติเตียนทหารหน้าต่อหน้าหลวงทวยหาญ เจ้าพระยามหินทร์จึงทำหนังสือกราบทูลรายงานเรื่องราวให้ทรงทราบ พระบาทสมเด็จพระจุลจอมเกล้าเจ้าอยู่หัว จึงมีลายพระราชหัตถเลขาไปถึง เจ้าหมื่นไวยวรนารถ (เจิม แสง-ชูโต; ต่อมาคือจอมพลเจ้าพระยาสุรศักดิ์มนตรี (เจิม แสง-ชูโต)) เจ้านายของหลวงทวยหาญที่กำลังพักรักษาตัวให้กลับมาเข้าเฝ้า และเมื่อซักถามความจริงจึงได้ทำหนังสือกราบทูลให้ทรงทราบ

จากนั้นในคราวสงครามปราบฮ่อ เมื่อปีระกาสัปตศก พ.ศ. 2428 พระบาทสมเด็จพระจุลจอมเกล้าเจ้าอยู่หัว ได้มีรับสั่งให้เจ้าหมื่นไวยวรนารถเป็นแม่ทัพไปปราบฮ่อ แต่ติดที่ว่านายทหารและพลทหารในสังกัดรวม 5 คนกลับติดคุกรับพระราชอาญาจากคราวตามเสด็จประพาสพระพุทธบาท เมืองสระบุรี เจ้าหมื่นไวยจึงได้นำเรื่องนี้ไปกราบทูล พระเจ้าน้องยาเธอ พระองค์เจ้าเทวัญอุไทยวงศ์ กรมหมื่นเทวะวงศ์วโรปการ แต่กรมหมื่นเทวะวงศ์วโรปการก็รับสั่งห้าม เจ้าหมื่นไวย จึงเรียกตัวหลวงทวยหาญมาปรึกษา หลวงทวยหาญจึงทำหนังสือกราบทูลขอพระราชทานอภัยโทษจนเป็นผลสำเร็จ พระบาทสมเด็จพระจุลจอมเกล้าเจ้าอยู่หัว จึงได้พระราชทานสัญญาบัตรให้หลวงทวยหาญเป็น พระพหลพลพยุหเสนา ถือศักดินา 1000 เมื่อวันจันทร์ แรม 3 ค่ำ เดือน 11 ปีระกาสัปตศก จุลศักราช 1247 ตรงกับเดือนตุลาคม 2428 

ต่อมาได้เลื่อนยศทหารเป็น นายพันเอก จากนั้นจึงได้รับพระราชทานสัญญาบัตรเลื่อนบรรดาศักดิ์เป็นพระยาในราชทินนามเดิมถือศักดินา 1500 เมื่อวันที่ 4 มีนาคม 2438 ระหว่างการบำเพ็ญพระราชกุศลสมโภชสิริราชสมบัติ พันเอก พระยาพหลพลพยุหเสนา (กิ่ม) ถึงแก่กรรมด้วยโรคบิดเมื่อวันที่ 19 ตุลาคม 2441 ขณะอายุประมาณ 55–56 ปี

พระยาพหลพลพยุหเสนา (กิ่ม) มีบุตรหลายคนแต่บุตรที่โดดเด่นและสำคัญมีอยู่ 2 คนคือ พลโท พระยาพหลโยธินรามินทรภักดี (นพ พหลโยธิน) อดีตองคมนตรี และอดีตสมุหเทศาภิบาลมณฑลนครราชสีมา และพลเอก พระยาพหลพลพยุหเสนา (พจน์ พหลโยธิน) อดีตนายกรัฐมนตรี อดีตผู้บัญชาการทหารบก อดีตรัฐมนตรีว่าการกระทรวงกลาโหม และอดีตรัฐมนตรีว่าการกระทรวงมหาดไทย ซึ่งทั้ง 2 ท่านมีบรรดาศักดิ์และราชทินนามว่า พระยาพหล เช่นเดียวกันกับบิดา
# กิตติพงษ์ ณ ระนอง
กิตติพงษ์ ณ ระนอง เป็นนักการทูตชาวไทยเคยดำรงตำแหน่งเอกอัครราชทูตไทยประจำสหราชอาณาจักร ระหว่าง พ.ศ. 2558 ถึง พ.ศ. 2560  และเอกอัครราชทูตไทยประจำสหรัฐอเมริการะหว่าง พ.ศ. 2553 ถึง พ.ศ. 2555   

 ประวัติ 
กิตติพงษ์ ณ ระนอง เกิดเมื่อปี พ.ศ. 2499 เป็นบุตรของนายเก่ง และนางวิลัดดา ณ ระนอง มีน้องชายคือกิตติรัตน์ ณ ระนอง อดีตรัฐมนตรีว่าการกระทรวงการคลัง

 การทำงาน 
กิตติพงษ์ ณ ระนอง เข้ารับราชการครั้งแรก ใน พ.ศ. 2526 ที่กองวิทยุกระจายเสียง กรมสารนิเทศ กระทรวงการต่างประเทศ ต่อมาใน พ.ศ. 2549 ได้ดำรงตำแหน่งเอกอัครราชทูต ณ กรุงฮานอย ประเทศเวียดนาม และดำรงตำแหน่งเอกอัครราชทูต ณ กรุงวอชิงตัน สหรัฐอเมริกา ระหว่าง พ.ศ. 2553 ถึง พ.ศ. 2555 จากนั้นถูกย้ายให้ไปดำรงตำแหน่งเอกอัครราชทูตไทยประจำประเทศเกาหลีใต้ และต่อมามีกระแสข่าวว่าเขาเกิดความขัดแย้งกับรัฐบาลพรรคเพื่อไทย ทำให้ถูกย้ายไปดำรงตำแหน่งเอกอัครราชทูตไทยประจำกรุงทริโปลิ ประเทศลิเบีย ใน พ.ศ. 2556

ในปี พ.ศ. 2558 ได้ดำรงตำแหน่งเอกอัครราชทูตไทยประจำสหราชอาณาจักรจนถึง พ.ศ. 2560 และย้ายไปดำรงตำแหน่งเอกอัครราชทูตไทยประจำประเทศสวิตเซอร์แลนด์และเกษียณอายุราชการในปีเดียวกัน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๓, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๔ ตอนที่ ๑๘ ข หน้า ๑๓, ๕ ธันวาคม ๒๕๕๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา ประจำปี ๒๕๕๑, เล่ม ๑๒๖ ตอนที่ ๑๑ ข หน้า ๑๘, ๑๕ สิงหาคม ๒๕๕๒
# เฮลโลนีเบอร์
เฮลโลนีเบอร์  เป็นเกมลอบเร้น พัฒนาโดย ไดนามิก พิกเซลส์ และจัดจำหน่ายโดย tinyBuild โดยเริ่มแรกได้วางขายสำหรับไมโครซอฟท์ วินโดวส์ ในวันที่ 8 ธันวาคม พ.ศ. 2560 และหลังจากนั้นก็ได้ทำการลงใน นินเท็นโด สวิตช์, เพลย์สเตชัน 4, ไอโอเอส และแอนดรอยด์ ในวันที่ 26 กรกฎาคม พ.ศ. 2561

 การตอบรับ 
เฮลโลนีเบอร์ ได้รับคำวิจารณ์ "โดยทั่วไปในเชิงบวก" ตามตัวรวบรวมบทวิจารณ์ของเว็บไซต์เมทาคริติก
# จอห์น สมิธ (ประธานสโมสรฟุตบอล)
เซอร์จอห์น วิลสัน สมิธ (, 6 พฤศจิกายน 1920 – 31 มกราคม 1995) เป็นประธานสโมสรฟุตบอลลิเวอร์พูลตั้งแต่ปี 1973 ถึง 1990

 สโมสรฟุตบอลลิเวอร์พูล 
จอห์น สมิธเป็นประธานสโมสรฟุตบอลลิเวอร์พูลเป็นเวลา 17 ปี ตั้งแต่ปี 1973 และในช่วงเวลานี้พวกเขาเริ่มต้นยุคที่ประสบความสำเร็จสูงสุด เมื่อถึงเวลาที่เขาก้าวลงจากตำแหน่งในปี 1990 สโมสรได้แชมป์ดิวิชัน 1 11 สมัย, ยูโรเปียนคัพ 4 สมัย, ยูฟ่าคัพ 2 สมัย และเอฟเอคัพ 3 สมัย เขาเข้าร่วมคณะกรรมการบริหารของลิเวอร์พูลครั้งแรกในปี 1971 ในตำแหน่งบอร์ดบริหารและบริหารสโมสรร่วมกับปีเตอร์ โรบินสัน เลขานุการสโมสรที่รู้จักกันมานาน สมิธสนับสนุนระบบเดอะบูตรูม ในการเลื่อนตำแหน่งผู้จัดการจากภายในสโมสร เขาแต่งตั้งบ็อบ เพสลีย์ ผู้ช่วยผู้จัดการทีมรับตำแหน่งต่อจากบิลล์ แชงคลี ในปี 1974 และตามมาด้วยการแต่งตั้งโจ เฟแกน ผู้ช่วยผู้จัดการทีมของเพสลีย์ เป็นผู้จัดการในปี 1983
# วัดเจ้าพราหมณ์
วัดเจ้าพราหมณ์ เป็นโบราณสถานประเภทวัดร้างที่ตั้งอยู่ด้านทิศตะวันตกเฉียงใต้ภายในเกาะเมืองอยุธยา ริมคลองฉะไกรใหญ่ โดยอาจจะเป็นเทวสถานในศาสนาฮินดูมาก่อน เนื่องจากยังเหลือปรางค์ประธาน เป็นปรางค์ที่ก่อด้วยอิฐ ฐานของปรางค์ก่ออิฐเรียงอยู่บนแนวฐานล่างซึ่งก่อด้วยศิลาแลง ลวดลายปูนปั้นติดอยู่ที่ซุ้มชั้นบนของซุ้มทางเข้าด้านหน้าของปรางค์ ลักษณะโครงสร้างและลวดลายปูนปั้นที่ประดับบนโบราณสถานเป็นศิลปะอยุธยาตอนต้นหรือเก่ากว่านั้น ก่อนจะกลายมาเป็นพุทธสถานในภายหลัง โดยได้มีการปฏิสังขรณ์ในสมัยอยุธยาตอนปลาย เนื่องจากมีการก่อฐานเขียงปิดทับฐานปรางค์องค์เดิมเพื่อเชื่อมกับวิหาร

ต่อมาในต้นปี 2534 กรมศิลปากร ได้ทำการขุดสำรวจในบริเวณแนววิหารเดิมด้านทิศใต้พบโบราณวัตถุที่สำคัญได้แก่

ชิ้นส่วนต้นพระพาหาด้านซ้ายของพระโพธิสัตว์อวโลกิเตศวรเปล่งรัศมีซึ่งสลักรูปพระพุทธรูปปางสมาธิ ซ้อนกันเป็นชั้นเห็นอยู่ 4 ชั้น เป็นศิลปะลพบุรี อายุราวพุทธศตวรรษที่ 18 ปัจจุบันจัดแสดงอยู่ที่พิพิธภัณฑสถานแห่งชาติ ราชบุรี จังหวัดราชบุรี 

ประติมากรรมสำริดรูปพระลักษมีศิลปะอินเดียใต้  สมัยราชวงศ์โจฬะ อายุราวพุทธศตวรรษที่ 18–19 และยังพบกำไลสำริด 1 คู่  ทำเป็นรูปงูอ้าปากตามลำตัวเป็นเกล็ด  โบราณวัตถุทั้ง 3 ชิ้นเก็บรักษาอยู่ที่พิพิธภัณฑสถานแห่งชาติ จันทรเกษม จังหวัดพระนครศรีอยุธยา

ต่อมากรมศิลปากรได้เข้ามาทำการขุดแต่งอีกครั้งในปี 2541
# วัดจันทาราม (จังหวัดนครศรีธรรมราช)
วัดจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวัง อำเภอเมืองนครศรีธรรมราช จังหวัดนครศรีธรรมราช ปัจจุบันมีพระครูกาเดิม (ทอง ธมฺมสฺโร) ดำรงตำแหน่งเจ้าอาวาส

วัดจันทาราม หรือ วัดจัน ตั้งอยู่ใจกลางชุมชนท่าวัง-ท่ามอญ ย่านเศรษฐกิจที่สำคัญและเก่าแก่ของตัวเมืองนครศรีธรรมราช ตามประวัติวัดเล่าว่าวัดนี้สร้างขึ้นเมื่อ พ.ศ. 2340 สมัยพระบาทสมเด็จพระพุทธยอดฟ้าจุฬาโลกมหาราชและได้รับวิสุงคามสีมาเมื่อ พ.ศ. 2350

โบราณสถานที่สำคัญในวัดได้แก่ กุฏิครึ่งตึกครึ่งไม้ประดับด้วยลวดลายไม้ฉลุอย่างงดงาม เป็นกุฏิที่สร้างขึ้นสมัยพระบาทสมเด็จพระมงกุฎเกล้าเจ้าอยู่หัว เมื่อครั้งเสด็จประพาสเมืองนครศรีธรรมราชได้มีการสมทบทุนสร้างกุฏิขึ้น มีลักษณะเป็นอาคารทรงไทยปนฝรั่งซึ่งนิยมกันในสมัยนั้นส่วนลวดลายไม้ฉลุ หรือเรียกว่า เรือนขนมปังขิง วัดมีโบราณวัตถุคือ ตู้พระธรรมลงรักปิดทองจำนวน 5 ใบ เขียนลวดลายเรื่องรามเกียรติ์และลายไทยกรมศิลปากร. "วัดจันทาราม" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 2 พฤษภาคม 2567. เข้าถึงจาก http://gis.finearts.go.th/fineart/
# นัตสึกิ คาโต
นัตสึกิ คาโต  เกิด 26 กรกฎาคม 1985 เป็นนักแสดง นักร้อง และนางแบบแฟชั่นชาวญี่ปุ่นที่ปรากฏอยู่ในละครโทรทัศน์ในบทบาทต่าง ๆ

 อาชีพ 
ในเดือนพฤศจิกายน ค.ศ. 2015 จังหวัดอากิตะ ได้เลือกให้เธอเป็นหนึ่งในofficial PRอย่างเป็นทางการ ร่วมกับ โนโซมิ ซาซากิ โดยมีวัตถุประสงค์เพื่อสร้างภาพลักษณ์ที่ดีขึ้นให้กับจังหวัด Kato Natsuki & Sasaki Nozomi to become ambassadors of Akita November 26, 2010 TokyoHive

 ชีวิตส่วนตัว 
คาโต้ เป็นคนที่มีชื่นชอบในการ์ตูนและมังงะ ในวันที่ 6 มิถุนายน ค.ศ. 2014  เมื่อวันที่ 6 มิถุนายน ค.ศ. 2015 เธอประกาศในบล็อกของเธอว่าเธอได้แต่งงานกับชายที่ไม่ใช่คนดัง พิธีแต่งงานของพวกเขาจัดขึ้นในวันที่ 16 มีนาคม ค.ศ. 2015 ในวันที่ 12 มีนาคม ค.ศ. 2016 ในงานโชว์แฟชั่น Kobe Collection 2016 SPRING/SUMMER เธอประกาศว่าเธอมีครรภ์ครั้งแรก. พวกเขามีลูกสาวคนแรกเมื่อกรกฎาคม 7 ค.ศ. 2016 ลูกชายคนแรกเมื่อกุมภาพันธ์ ค.ศ. 2019 และลูกชายคนที่สองเมื่อมกราคม ค.ศ. 2021 เมื่อวันที่ 10 มกราคม ค.ศ. 2024 คาโต้ ได้ประกาศผ่านบัญชีโซเชียลมีเดียทางการของเธอว่าเธอและสามีกำลังคาดว่าจะมีลูกคนที่สี่แล้ว 

 ผลงาน 

 ภาพยนต์ 
ปีเรื่องบทบาทหมายเหตุ 1999 Moero!! Robocon VS Ganbare!! Robocon โรบินา 2001 Eko Eko Azarak 4 มิสะ คุโรอิ 2001 Stacy เอโกะ 2001 Sekai no Owari to Iu Na no Zakkaten อิซึมิ คานาอิ 2002 Lament of the Lamb ชิซึนะ ทาคาชิโระ 2002 TOKYO 10+01 โกโก้ 2002 Kamen Rider Ryuki: Episode Final โฮะ คิริชิมะ (คาเมนไรเดอร์เฟม) 2003 Battle Royale II: Requiem ซากิ ซากุระอิ 2003 Gun Crazy 4: Requiem for a Bodyguard มิกิ มิยาโมโตะ 2008 Hana yori Dango Final: The Movie ชิเกรุ โอคาวาฮาระ 2008 The Monster X Strikes Back/Attack the G8 Summit ซูมิเระ สุมิดะกาวะ 2008 Osaka Hamlet ยูกะ อาคาชิ 2009 Goemon นักเต้น 2010 Pokémon: Zoroark: Master of Illusions ริโอกะ (พากย์เสียง) 2011 Paradise Kiss คาโอระ อาโซ 2011 Red Tears ซาโยโกะ มิทาไร 2012 Musashino-sen no Shimai รันโกะ มิโดริกาวะ 2015 Tsunagaru ไอโกะ

 ละครโทรทัศน์ 
 ปี  เรื่อง  บทบาท  หมายเหตุ 1999–2000  Moero!! Robocon  โรบินา/นัตสึกิ  2000  Wakareru 2-ri no jiken-bo  มาโคโตะ นานามิ  2000  Abarenbo Shogun   2002  Hungry Heart: Wild Striker  มิกิ ซึจิวากิ (พากย์เสียง)  2005  Go! Go! Heaven!  ซาชิโกะ โคโบยาชิ / จูเลีย  2005  Onegai My Melody  คานาเดะ ยูเมโนะ (พากย์เสียง)  2005  Aim for the Ace!   2007  Hana yori Dango 2  ชิเกรุ โอคาวาฮาระ  2007  Sushi Ōji!  อุมิ มินาโมโตะ  2008  4 Shimai Tantei Dan  อายาโกะ ซาซาโมโตะ  2009  Ochaberi  ฮิโรมิ คันดะ  ตอนที 15 2009  Real Clothes  Ryo Sasaki เรียว ซาซากิ 2010  Moyasimon: Tales of Agriculture  Haruka Hasegawa ฮารุกะ ฮาเซกาวะ
# ระบบอาวุธต่อตีประชิด
ระบบอาวุธต่อตีประชิด  หรือย่อเป็น CIWS (ซีวิซ) เป็นระบบอาวุธป้องกันภัยเฉพาะจุด สำหรับตรวจจับและทำลายอากาศยานหรือมิสไซล์ของข้าศึกที่ฝ่าการป้องกันรอบนอกเข้ามาได้แล้ว และกำลังเคลื่อนเข้าใกล้ตนเอง ซีวิซมีระยะยิงทำลายไม่เกินห้ากิโลเมตร เป็นระบบที่นิยมติดตั้งบนเรือรบ เรือรบขนาดใหญ่สมัยใหม่แทบทุกลำติดตั้งซีวิซ ในบางกรณีก็มีการติดตั้งซีวิซเพื่อป้องกันฐานทัพเช่นกัน

ซีวิซแบ่งเป็นสองประเภท ประเภทแรกคือระบบปืนใหญ่โรตารีหลายลำกล้องซึ่งมีอัตรายิงสูงมาก พร้อมเรดาร์และคอมพิวเตอร์ในตัว ติดตั้งบนป้อมปืนหมุนได้ สำหรับทำลายมิสไซส์และอากาศยานข้าศึก ประเภทสองคือระบบมิสไซส์นำวิถีด้วยอินฟาเรดหรือเรดาร์ สำหรับทำลายอากาศยานข้าศึก

 รายชื่อระบบซีวิซ 
รายชื่อระบบซิวิซ - จำนวนลำกล้อง x ขนาดลำกล้อง
  AK-630, 630M, 306, 630M1-2, และ 630M2  - 30×165mm
  Aselsan GOKDENIZ and GOKDENIZ ER - 35×228mm
  DARDO และ Fast Forty - 40×365mmR
  Denel 35mm Dual Purpose Gun - 35×228mm
  Goalkeeper CIWS - 30×173mm
  Kashtan CIWS และ M variant - 30×165mm
  Mauser BK-27 - 27×145mm
  Rheinmetall Oerlikon Millennium Gun - 35×228mm
  Phalanx CIWS Block 0, 1, 1A, และ 1B - 20×102mm
  Type 730 และ Type 1130 CIWS - 30×165mm
  Pantsir-M - 30×165mm
# ฮิคุเลโอ
Tautuiaki Taula Koloamatangi (เกิด 7 กุมภาพันธ์ 1991) เป็นนักมวยปล้ำอาชีพชาวอเมริกันที่เซ็นสัญญากับ New Japan Pro-Wrestling (NJPW) สมาคมของญี่ปุ่น และ Impact Wrestling สมาคมของอเมริกาภายใต้ชื่อ ฮิคุเลโอ (Hikuleo, ヒクレオ, Hikureo) เขาเป็นอดีตแชมป์ Strong Openweight และเป็นส่วนหนึ่งของกลุ่ม Guerrillas of Destiny

แชมป์และรางวัล
New Japan Pro-Wrestling
Strong Openweight Championship (1 time)
Strong Openweight Tag Team Championship (1 time) – with El Phantasmo
IWGP Tag Team Championship (1 time) – with El Phantasmo
Pro Wrestling Illustrated
Ranked No. 350 of the top 500 singles wrestlers in the PWI 500 of 2022
# มิวนิก (แก้ความกำกวม)
มิวนิก เป็นเมืองในประเทศเยอรมนี

มิวนิก ยังสามารถหมายถึง

 ความตกลงมิวนิก, สนธิสัญญาเมื่อ ค.ศ. 1938
 นันท์นภัส เลิศนามเชิดสกุล, นักแสดงชาวไทย ชื่อเล่นมิวนิค
 โบสถ์แม่พระมิวนิก, ศาสนสถานในประเทศเยอรมนี
 พระราชฐานมิวนิก, โบราณสถานในประเทศเยอรมนี
# วัดกระชาย
วัดกระชาย หรือ วัดเจ้าชาย เป็นวัดร้างที่ตั้งอยู่บนเนินกลางทุ่งปากกรานหรือบ้านกลางคลองตะเคียน นอกเกาะเมืองอยุธยาไปทางทิศตะวันตกเฉียงใต้บริเวณตำบลบ้านป้อม อำเภอพระนครศรีอยุธยา จังหวัดพระนครศรีอยุธยา ปัจจุบันยังไม่ได้ขึ้นทะเบียนเป็นโบราณสถานโดยกรมศิลปากร

วัดกระชายมีกรุพระที่สำคัญคือ กรุพระพิมพ์ปางสิบทัศน์ หรือพระเจ้าสิบชาติ มีพุทธคุณในทาง คงกระพันชาตรี แต่ปัจจุบันถูกขุดไปหมดแล้ว โดยถูกบรรจุในพระเจดีย์องค์เดียวที่ยังหลงเหลืออยู่ในวัด แต่อยู่ในสภาพทรุดเอียง

วัดกระชายยังปรากฏในพระราชพงศาวดารอีกว่าเป็นวัดที่ใช้สำเร็จโทษพระศรีศิลป์ พระราชนัดดาของสมเด็จพระนารายณ์มหาราช ที่วางแผนลอบปลงพระชนม์สมเด็จพระนารายณ์มหาราชถึง 2 ครั้ง นอกจากนี้ในช่วงการเสียกรุงศรีอยุธยาครั้งที่ 2 กองทัพพม่ายังได้ใช้วัดกระชาย วัดเต่า และวัดสุเรนทร์ เป็นที่ตั้งทัพโจมตีพระนคร
# เท็งกะ ฮาชิโมโตะ
เท็งกะ ฮาชิโมโตะเกิด 19 พฤศจิกายน 1993  ชื่อบนเวทีเดิมของเธอคือเท็นชิมุ เป็นนักแสดงและนักดนตรีชาวญี่ปุ่นที่มีความสนใจในการแสดงอาชีพตั้งแต่วัยเด็ก เธอได้รับความรู้จากการแสดงในละครทางโทรทัศน์และภาพยนตร์ และยังมีกิจกรรมในด้านดนตรีอีกด้วย แม้ว่าเธอจะเกิดที่ประเทศจีน แต่เธอเติบโตในเมืองอาชิคางะ จังหวัดโทจิงิ ประเทศญี่ปุ่น

ในเดือนสิงหาคม ค.ศ. 2023 เธอประกาศว่าเธอจะพักการทำงานในวงการบันเทิงไปจนกว่าจะมีการแจ้งเพิ่มเติมในเดือนกันยายนของปีเดียวกัน เหตุผลที่เธอต้องพักการทำงานนั้นไม่ทราบอย่างแน่ชัด ในเดือนเมษายน ค.ศ. 2024 เธอกลับมาทำงานอีกครั้งโดยเปิดเผยว่าตอนนี้เธอเป็นแม่เดี่ยว เนื่องจากเธอได้ทำการคลอดลูกของเธอไว้แล้ว 

ผลงาน
วาไรตี้ซีรีส์
 ปี เรื่อง ช่อง หมายเหตุ 2004  Tensai TV-kun Max  NHK E  TV Senshi 2007  Shakiin!  NHK E  2010  Real no Bamen  TV Tokyo  2011  Vanguard Michi  TV Tokyo  2012  Shibuya Live! The Primeshow  WOWOW Prime  Relay reporter

ละครโทรทัศน์
 ปี เรื่อง บทบาท ช่อง 2004  Damned File   NBN 2007  Kodomo no Jijō  มากิ โอดะ  TBS 2012  The Quiz  นานามิ ยานากิฮาระ  NTV 2015  Aruhi, Ahirubus  เอริ เนโมโตะ  NHK BS Premium

ละครโทรทัศน์อื่นๆ
 ปี เรื่อง ช่อง หมายเหตุ 2012  Seishun Real  NHK E  สมาชิกคนที่ 10

ซีรีส์วิทยุุ
 ปี เรื่อง ช่อง 2014  Two Million+  CRT

ละครวิทยุุุ
 ปี บทบาท ช่อง หมายเหตุ อ้างอิง Scrap and Build  อามิ  FeBe  Lead role 

ซีรีส์อินเทอร์เน็ต
 ปี เรื่อง บทบาท เว็บไซต์ 2010  Girl Talk Tengoku/Panya Nyan   TBS on Demand 2012  Shinikare  คุรุมิ  NotTV 2013  Nagara Primeshow   Ustream

ภาพยนตร์
 ปี เรื่อง บทบาท หมายเหตุ อ้างอิง 2004  Install  อาซาโกะ โนซาว่า (วัยหนุ่ม)   2013  Ted  จีน่า  พากย์เสียง  2014  Recently, My Sister Is Unusual  มิซึกิ คันซากิ  บทบาทนำ  2022  xxxHolic  ลูกค้า  

เวที
 ปี เรื่อง 2003  Romeo and Juliet

โฆษณา
 ปี เรื่อง หมายเหตุ 2001  Takara Kid's Perso Com PuLeLa  2003  Nintendo Pokémotion  Calbee potato chips  2004  Kodansha Nakayoshi  2010  RecoChoku SoulJa "Hanasanaide yo feat. Thelma Aoyama"  บรรยาย

วิดีโอ
 ปี เรื่อง หมายเหตุ  Suetaka Tomu: Dajare Dai Jiten 200 Renpatsu! Sueta ka to: Mu  แขก 2003  Shizuka Kudō "Fu-Ji-Tsu"  Music video 2006  Hikōkigumo Yomi Kikase Nippon Mukashibanashi Vol. 2  2010  Juliet "Hull Love 2"  Music videoKohei Japan with May's "Anogoro ni Modorenai"  Music videoMihiro "Sayonara no Mae ni"  Music video 2012  Momoyo Fukuda "Dear Best Friend"  Music video2018Repezzen Fox "ATM de iikara"Music video

นิตยสาร
 ปี เรื่อง หมายเหตุ 2004  Pure2  Volumes 25 to 44 2006  Pichi Lemon  Model, "Onayami Sōdan-shitsu" 2007  Wink Up  "Tenka Hashimoto no Tenka Press" 2010  Nicky 

วิดีโอสำหรับผู้ใหญ่
 ปี เรื่อง 2014  Tenka Hashimoto Sweet 19 Song: Eiga Recently, My Sister Is Unusual Yori

สิ่งพิมพ์
การอ่าน
 ปี เรื่อง 2005  Nippon Mukashibanashi –Fairy Stories– Dai 8-kan

หนังสือ
 ปี เรื่อง 2006  12-sai no Yūjō-ron 2010  Chūgakusei Shikkaku 2019  Watashi, Ikishiteru?2020Ren'ai Hakusho

 โฟโต้บุ๊ค 
 ปี เรื่อง 2005  Jiyugata 2006  Yoshi.2011Tenchim DX 2014  Kin'yōbi no Gogo to Watashi2023Harenchi